**LIETUVOS RESPUBLIKOS AMBASADA ČEKIJOS RESPUBLIKOJE IR ŠVEICARIJOS KONFEDERACIJAI**

**AKTUALIOS EKONOMINĖS INFORMACIJOS SUVESTINĖ**

2022-11-01

2022-11-30

**ŠVEICARIJOS KONFEDERACIJA**

1 CHF = 1.02 EUR

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| **Lietuvos eksportuotojams aktuali informacija** | | | |
| 2022.11.02 | Šveicarijos žemės ūkio atstovų teigimu, Šveicarija turėtų rimčiau vertinti galimo maisto trūkumo valstybėje grėsmes. Federalinio žemės ūkio biuro duomenimis, šiuo metu Šveicarija importuoja apie 50 proc. maisto produktų bei žaliavų. Todėl apsirūpinimas maistu šalyje iš dalies priklauso nuo gyventojų perkamosios galios. Jai gyventojų perkamoji galia smuktų arba šalį vėl ištiktų krizei (kaip antai COVID-19, kuomet importas buvo apribotas), Šveicarija susidurtų su maisto stygiumi. Siekiant to išvengti – būtina skatinti maisto produktų gamybą šalies viduje. | <https://www.swissinfo.ch/eng/food-security-not-a-given--says-swiss-agriculture-official/48024884?utm_campaign=teaser-in-channel&utm_content=o&utm_medium=display&utm_source=swissinfoch> |  |
| 2022.11.08 | Jei Šveicarijoje ir toliau augs infliacija, visuomenė susidurs su itin dideliu perkamosios galios nuosmukiu. Prognozuojama, kad kitąmet šveicarų perkamoji galia mažės 1.8 proc. – tai būtų didžiausias perkamosios galios kritimas nuo 1942 m. Šiuo metu infliacija šalyje siekia 3.3 proc. | <https://www.swissinfo.ch/eng/swiss-face-biggest-loss-of-purchasing-power-since-1942/48039834?utm_campaign=teaser-in-channel&utm_content=o&utm_medium=display&utm_source=swissinfoch> |  |
| **Investicijoms pritraukti į Lietuvą aktuali informacija** | | | |
| 2022.11.01 | Remiantis apklausų duomenimis, viena iš dešimties Šveicarijos įmonių sumažino gamybos pajėgumus dėl išaugusių energijos kainų bei baimindamosi galimo elektros energijos trūkumo žiemos laikotarpiu. Maždaug pusė Šveicarijos pramonės įmonių ruošiasi galimam elektros trūkumui. Siekiant jo išvengti, įmonės imasi trijų priemonių – mažina vartojimą, įsigyja generatorių arba diegia saulės energijos kolektorius. | <https://www.swissinfo.ch/eng/swiss-companies-cut-production-on-high-energy-prices/48021834?utm_campaign=teaser-in-channel&utm_source=swissinfoch&utm_content=o&utm_medium=display> |  |
| **Lietuvos verslo plėtrai aktuali informacija** | | | |
| 2022-11-23 | spalio mėn. padidėjo Šveicarijos investuotojų pasitikėjimo indeksas. Šis indeksas matuoja valstybėje veikiančių investuotojų nuotaikas dėl trumpojo laikotarpio investicijų patikimumo. Šveicarijos investuotojų pasitikėjimo indeksas padidėjo 15.7 punkto, lyginant su rugsėjo mėn., nors vis dar išlieka negatyvus (-53.1). Tikėtina, kad indeksas sparčiau nekyla dėl vis labiau augančios infliacijos ir neapibrėžtumo dėl kylančių energijos kainų. | <https://tradingeconomics.com/switzerland/zew-economic-sentiment-index> |  |
| **Lietuvos turizmo sektoriui aktuali informacija** | | | |
| 2022.11.03 | Nepaisant kylančių kainų, šveicarai ir toliau išlieka dosnūs palikdami arbatpinigių restoranuose. Remiantis apklausų duomenimis, apie 85 proc. šveicarų teigė paliekantys arbatpinigių restoranuose. 21 proc. respondentų teigė, kad palikdami arbatpinigių suapvalina sumą į didesnę pusę 5 frankais, 17 proc. palieka 10 proc. nuo sąskaitos sumos, 16 proc. teigė, kad arbatpinigiai priklauso nuo tuo metu turimų grynųjų, o apie 11 proc. akcentavo, kad arbatpinigiai priklauso nuo jų nuotaikos ir pasitenkinimo aptarnavimo kokybe. | <https://www.swissinfo.ch/eng/swiss-restaurant-goers-generous-with-tips--survey-finds/48028160?utm_campaign=teaser-in-channel&utm_content=o&utm_medium=display&utm_source=swissinfoch> |  |
| 2022.11.08 | Šveicarijos stebimas muziejų atsigavimas po COVID-19 pandemijos, tačiau ikipandeminis muziejų lankomumo lygis dar nėra pasiektas. Lyginant su 2020 m., 2021 m. muziejų lankomumas išaugo 26 proc. (10.3 mln. lankytojų), turų muziejuose skaičius padidėjo 44 proc., o su muziejais susijusių renginių kiekis padidėjo 77 proc. 2019 m., prieš COVID-19 pandemiją, Šveicarijos muziejų lankomumas siekė 14.2 mln. lankytojų. | <https://www.swissinfo.ch/eng/swiss-museums-recover-after-pandemic-challenges/48039500?utm_campaign=teaser-in-channel&utm_content=o&utm_medium=display&utm_source=swissinfoch> |  |
| 2022.11.19 | Du trečdaliai Šveicarijos slidinėjimo kurortų ketina didinti slidinėjimo bilietų įkainius. Vidutiniškai bilietai brangs 15 proc. Slidinėjimo kurortų asociacijos teigimu, brangimą lemia išaugusios energijos kainos. | <https://www.swissinfo.ch/eng/two-out-of-three-swiss-resorts-raise-ski-pass-prices/48071424?utm_campaign=teaser-in-channel&utm_content=o&utm_medium=display&utm_source=swissinfoch> |  |
| 2022.11.21 | Šveicarijos oro linijos SWISS Airlines ketina samdyti per 1500 naujų darbuotojų. Taip įmonė siekia sumažinti skrydžių trikdžius, kuriuos kelia po COVID-19 pandemijos susidaręs ir iki šiol neatstatytas darbuotojų trūkumas. | <https://www.swissinfo.ch/eng/swiss-airline-embarks-on-major-hiring-spree/48075028?utm_campaign=teaser-in-channel&utm_source=swissinfoch&utm_medium=display&utm_content=o> |  |
| **Bendradarbiavimui MTEPI[[1]](#footnote-1) srityse aktuali informacija** | | | |
| 2022.11.10 | Šveicarija ir JK pasirašė susitarimą dėl bendradarbiavimo mokslo bei inovacijų srityse. Šveicarijai dėl nesutarimų su ES perklasifikuotai į trečiąją valstybę Europos horizonto programoje, šis susitarimas su JK yra itin svarbus, siekiant užtikrinti tolesnį mokslinių programų finansavimą. JK, išstojusi iš ES, taip pat neteko prieigos prie minėtos ES programos lėšų. Tikimasi, kad pasirašytas susitarimas padės abiem šalims konkuruoti su ES mokslinių tyrimų srityje. | <https://www.swissinfo.ch/eng/switzerland-and-uk-sign-major-agreement-on-science-and-innovation/48046628?utm_campaign=teaser-in-channel&utm_content=o&utm_medium=display&utm_source=swissinfoch> |  |
| 2022.11.12 | Šveicarijos Nacionalinio mokslo fondo vadovo teigimu, valstybės pašalinimas iš ES mokslinių tyrimų programos Europos horizontas turi didelę neigiamą žalą Šveicarijai. Valstybei gresia dideli mokslo kokybės bei ekonomikos nuostoliai, taip pat menksta Šveicarijos, kaip mokslinių tyrimų centro Europoje, reputacija. Nebepriklausydama Europos horizonto programai Šveicarija bus mažiau patraukli jauniems mokslininkams, dėl to ilgainiui šalies mokslo institucijos gali susidurti su aukštos kvalifikacijos darbuotojų trūkumu. | <https://www.swissinfo.ch/eng/horizon-europe-egger/48052392?utm_campaign=teaser-in-channel&utm_content=o&utm_medium=display&utm_source=swissinfoch> |  |
| 2022.11.16 | Šveicarijos naujienų tarnyba RTS praneša, kad kai kurių Šveicarijos privačių universitetų diplomai nėra pripažįstami net pačioje Šveicarijoje. Iš 13 Ženevos kantone veikiančių privačių universitetų, 12-os įstaigų diplomai nėra pripažįstami niekur pasaulyje, net ir pačioje Šveicarijoje. Nors Šveicarijoje privatūs universitetai yra menkai reguliuojami, valstybė imasi žingsnių spręsti susidariusią situaciją. Privatūs universitetai iki 2023 m. sausio 1 d. privalo gauti akreditaciją iš atitinkamų Šveicarijos mokslo institucijų, o jeigu to nepadarys, praras universiteto statusą. | <https://www.swissinfo.ch/eng/swiss-private-universities-issuing--unrecognised--degrees/47786510?utm_campaign=teaser-in-channel&utm_content=o&utm_medium=display&utm_source=swissinfoch> |  |
| 2022.11.17 | Šveicarijos kurortuose auga nekilnojamo turto kainos. Remiantis Šveicarijos slidinėjimo kurortų nekilnojamo turto kainų indeksu, vidutiniškai kainos padidėjo 6 proc. Pagrindinė kainų augimo priežastis – populiarėjantis darbas iš namų arba hibridiniu būdu, šveicarams suteikiantis galimybę dirbti ne tik didžiuosiuose šalies miestuose. | <https://www.swissinfo.ch/eng/prices-of-alpine-chalets-soar/48065832?utm_campaign=teaser-in-channel&utm_content=o&utm_medium=display&utm_source=swissinfoch> |  |
| **Lietuvos ekonominiam saugumui aktuali informacija** | | | |
| 2022.11.02 | Šveicarija ketina išsiųsti 100 mln. CHF paramos Ukrainai. Tai bus humanitarinė parama, skirta atstatyti geriamo vandens tiekimą, taisyti karo pažeistą energetikos infrastruktūrą, remontuoti geležinkelius, maisto produktų įsigijimui. Nuo karo pradžios Šveicarija Ukrainai jau suteikė 680 tonų humanitarinės pagalbos bei 4750 tonų maisto produktų. | <https://www.swissinfo.ch/eng/swiss-to-send-chf100-million-in-aid-to-help-ukraine-get-through-winter/48025666?utm_campaign=teaser-in-channel&utm_content=o&utm_medium=display&utm_source=swissinfoch> |  |
| 2022.11.18 | CH aukso perdirbimo sektorius išlieka menkai kontroliuojamas. Vos du Federalinio muitinių bei pasienio saugumo biuro darbuotojai yra atsakingi už 23 aukso perdirbimo įmonių CH priežiūrą. Toks kontrolės mechanizmas ekspertų vertinamas kaip nepakankamas, atsižvelgiant į didelį aukso perdirbimo įmonių pelną, kuris 2021 m. siekė 84 mlrd. CHF. | NZZ |  |
| 2022.11.03 | Šveicarijos vyriausybė ir toliau laikosi griežtos pozicijos neteikti finansinės paramos namų ūkiams bei įmonėms, susiduriančioms su smarkiai išaugusiomis energijos kainomis. Vyriausybės teigimu, kylanti infliacija nėra pakankama priežastis planuoti valstybės paramos priemones. | <https://www.swissinfo.ch/eng/government-sees-no-need-for-energy-price-relief-steps/48027526?utm_campaign=teaser-in-channel&utm_content=o&utm_medium=display&utm_source=swissinfoch> |  |
| 2022.11.09 | Šveicarijos vyriausybė priėmė sprendimą artėjančią žiemą panaudoti papildomus krizinėms situacijoms skirtus elektros energijos generatorius, kurių galia – 280 megavatų. Šie generatoriai iki šiol naudoti ekstremalių situacijų bei avarijų, kurių metu sutrinka elektros energijos tiekimas valstybės įmonėms, metu. | <https://www.swissinfo.ch/eng/swiss-government-takes-further-measures-to-prevent-energy-crunch/48044026?utm_campaign=teaser-in-channel&utm_content=o&utm_medium=display&utm_source=swissinfoch> |  |
| 2022.11.21 | Po daugiau nei 20 metų trukusių derybų bei planavimo, Šveicarijos Vaud kantone pradėti naujos geoterminės elektrinės statybos darbai. Elektrinės kaina – 30 mln. CHF. Kantonas planuoja iki 2050 m. pastatyti 20 tokio tipo elektrinių. Tai ne pirmas geoterminės elektrinės projektas šiame kantone, tačiau anksčiau vykdytas projektas turėjo būti nutrauktas paaiškėjus, kad požeminių vandenų slėgis nėra pakankamas elektros generavimui. | <https://www.swissinfo.ch/eng/work-begins-on-swiss-geothermal-project-after-20-year-wait/48075136?utm_campaign=teaser-in-channel&utm_source=swissinfoch&utm_medium=display&utm_content=o> |  |
| **Bendra ekonominė informacija** | | | |
| 2022.11.03 | COVID-19 pandemija paskatino daugiau Šveicarų parašyti testamentus. Apie 38 proc. šveicarų pandemija privertė susimąstyti apie mirtį bei gyvenimo trapumą. Šveicarų, parengusių testamentus, kiekis padidėjo nuo 27 proc. prieš COVID-19 pandemiją iki 32 proc. 2022 m. | <https://www.swissinfo.ch/eng/pandemic-pushed-more-people-to-write-wills/48027838?utm_campaign=teaser-in-channel&utm_content=o&utm_medium=display&utm_source=swissinfoch> |  |
| 2022.11.04 | Šveicariškas sūris Gruyère iš Berno regiono pripažintas geriausiu 2022 m. sūriu pasauliniame sūrių čempionate. | <https://www.swissinfo.ch/eng/gruy%C3%A8re-named-best-cheese-in-the-world--again-/48030670?utm_campaign=teaser-in-channel&utm_content=o&utm_medium=display&utm_source=swissinfoch> |  |
| 2022.11.07 | Apie 40 proc. viso pasaulio anglies sandorių yra sudaromi Šveicarijoje. Šveicarijos bankai yra vieni didžiausių skolintojų anglies įmonėms. Šveicarijos verslininkams priklauso 245 anglies kasybos arba prekybos įmonės. Dėl didelio įsitraukimo į anglies gavybą bei prekybą, Šveicarija susilaukia vis daugiau kritikos iš aplinkosaugos aktyvistų. Jie ragina Šveicariją paisyti Paryžiaus klimato susitarimų, plėtojant savo užsienio prekybą. | <https://www.swissinfo.ch/eng/switzerland-becomes-leading-coal-trading-hub/48036218?utm_campaign=teaser-in-channel&utm_content=o&utm_medium=display&utm_source=swissinfoch> |  |
| 2022.11.10 | Šveicarijoje baigtas nepriklausomas viešųjų pirkimų, skirtų COVID-19 pandemijos valdymo priemonėms įsigyti, auditas. Audito ataskaitoje teigiama, kad buvo rasti 2 viešųjų pirkimo tvarkos pažeidimai – abu kartus sutartys su tiekėjais buvo pasirašytos prieš vyriausybei galutinai patvirtinant šiems pirkimams skirtas lėšas. Dėl to sutartyje numatyti valstybės finansiniai įsipareigojimai buvo įvykdyti vėliau, nei numatyta sutartyse. Nepaisant to, kad buvo pažeista viešųjų pirkimų tvarka, už tokio pobūdžio klaidas nėra numatoma jokia teisinė atsakomybė. | <https://www.swissinfo.ch/eng/audit-finds-mistakes-but-no-legal-violation-in-covid-19-vaccine-procurement/48046140?utm_campaign=teaser-in-channel&utm_content=o&utm_medium=display&utm_source=swissinfoch> |  |
| 2022.11.16 | Šveicarijos vyriausybė priėmė dujų taupymo plano pakeitimus. Esminis pakeitimas – namų ūkių bus prašoma namuose palaikyti ne didesnę nei 20 laipsnių temperatūrą (vietoj 19 laipsnių, kurie buvo numatyti anksčiau). Temperatūros pakeitimas grindžiamas tuo, kad 20 laipsnių temperatūrą lengviau nustatyti bei išmatuoti. | <https://www.swissinfo.ch/eng/government-firms-up-plans-in-case-of-gas-outage/48062696?utm_campaign=teaser-in-channel&utm_content=o&utm_medium=display&utm_source=swissinfoch> |  |
| 2022.11.18 | Šveicarijoje nustojo veikti krizinis Ukrainos grivinos keitimo į Šveicarijos frankus mechanizmas. Mechanizmas buvo sukurtas šių metų birželio mėn., atsižvelgiant į didėjantį Ukrainos pabėgėlių skaičių Šveicarijoje. Mechanizmo veikla nutraukta Ukrainos nacionalinio banko prašymu, atsižvelgiant į mažėjančią tokios paslaugos paklausą. Šiuo metu Šveicarijoje reziduoja apie 85 000 pabėgėlių iš Ukrainos. | <https://www.swissinfo.ch/eng/switzerland-ends-emergency-cash-exchange-system-for-ukraine-refugees/48068268?utm_campaign=teaser-in-channel&utm_content=o&utm_medium=display&utm_source=swissinfoch> |  |
| 2022.11.22 | OECD sumažino Šveicarijos ekonomikos augimo prognozes. Metų pradžioje OECD prognozavo 2.5 proc. augimą, o remiantis naujausiai duomenimis, prognozuojamas 2.1 proc. augimas. Pagrindinė prastesnių prognozių priežastis – Rusijos karas Ukrainoje, kuris smarkiai paveikė pasaulio ekonomiką bei Šveicarijos importo/eksporto galimybes. | <https://www.swissinfo.ch/eng/oecd-lowers-growth-forecast-for-swiss-economy/48078394?utm_campaign=teaser-in-channel&utm_source=swissinfoch&utm_medium=display&utm_content=o> |  |
| 2022.11.21 | Šveicarija ir JK sutarė pratęsti Paslaugų mobilumo susitarimo (angl. *Service mobility agreement*) galiojimą iki 2025 m. Šis susitarimas palengvina tam tikrų sektorių (pvz., IT, inžinierių ir kt.) darbuotojų mobilumą tarp abiejų šalių. Susitarimas sudarytas 2021 m., po JK išstojimo iš ES. Iki šiol minėto susitarimo teikiamomis galimybėmis pasinaudojo per 4000 JK ir Šveicarijos įmonių. | <https://www.swissinfo.ch/eng/switzerland-extends-professional-services-access-with-britain/48074074?utm_campaign=teaser-in-channel&utm_source=swissinfoch&utm_medium=display&utm_content=o> |  |

Parengė:

Kristina Baubinaitė, LR ambasados Čekijos Respublikoje trečioji sekretorė

tel. +370 706 53832, el. paštas kristina.baubinaite@urm.lt

Dominykas Goda, LR ambasados Čekijos Respublikoje atašė

tel. +420 602 292 807, el. paštas [dominykas.goda@urml.lt](mailto:dominykas.goda@urml.lt)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos darbuotojo

pareigos, vardas pavardė, telefono numeris, el. paštas)

1. MTEPI - moksliniai tyrimai, eksperimentinė plėtra ir inovacijos [↑](#footnote-ref-1)